সিসিটিভি ফুটেজে দেখা গেছে, আক্রমণকারী ছুরি দিয়ে উপর্যুপরি যুবতীকে আঘাত করে চলেছে। তিনি অসহায় ভাবে ছটফট করছেন। রাস্তা দিয়ে হেঁটে যাওয়া কেউ কেউ অল্পক্ষণ দাঁড়িয়ে চলে গেলেন। অনেকে দূরে দাঁড়িয়ে দেখতে লাগলেন, কিন্তু যুবতীকে বাঁচাতে এগিয়ে এলেন না। দু’জনকে দেখা গেল, মহিলার দিকে এগিয়ে যাচ্ছেন, কিন্তু শেষ পর্যন্ত পিছু হটে চলে গেলেন। এক সময় যুবতীর শরীর নিথর হয়ে গেল। কিন্তু আক্রমণকারীর ছুরি মারা থামল না। সে বার তিরিশেক ছুরি মারল যুবতীকে। একটা পাথর তুলে নিয়ে যুবতীর মাথায় আঘাত করল। তার দেহে একটা লাথি মেরে মোটরবাইকে স্টার্ট দিয়ে চলে গেল। পথের ধারে পড়ে রইল যুবতীর নিস্পন্দ দেহ।